«Спартак-Налшыкыр» Кипрым щытокIуэ
Футбол Лъэпкъ Лигэм и кубокыр къэхьыным теухуауэ Кипрым щекIуэкI зэхьэзэхуэм и етIуанэ зэIущIэм «Спартак-Налшыкыр» щытекIуащ.
Дыгъуасэ ди щIалэхэм Волгоград и «Ротор»-р 1:0-у хагъэщIащ. Топ закъуэр дэзыгъэкIар Колумбием кърашу «Спартак-Налшыкым» къыхагъэхьа Руащ.
ЗэIущIэр зэрекIуэкIамрэ джэгугъуитIым яужькIэ гуп зэпеуэм и турнир таблицэм игъуэта теплъэмрэ ятеухуа тхыгъэ ди газетым тетынущ.
Жыласэ Заурбэч.
